Document ID: 31991L0325

ΟΔΗΓΙΑ ΤΗΣ ΕΠΙΤΡΟΠΗΣ της 1ης Μαρτίου 1991 για δωδέκατη προσαρμογή στην τεχνική πρόοδο της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών ( 91/325/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών (1 ), όπως τροποποιήθηκε τελευταία από την οδηγία 79/831/ΕΟΚ ( 2 ), και ιδίως τα άρθρα 19, 20 και 21,
Εκτιμώντας :
ότι η οδηγία 88/379/ΕΟΚ του Συμβουλίου της 7ης Ιουνίου 1988 για την προσέγγιση των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων παρασκευασμάτων ( 3 ), προβλέπει στο άρθρο 16 παράγραφος 3 ότι, κατά την ημερομηνία έναρξης ισχύος της, η οδηγία 73/173/ΕΟΚ του Συμβουλίου της 4ης Ιουνίου 1973 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αναφέρονται στην ταξινόμηση, συσκευασία και επισήμανση των επικίνδυνων παρασκευασμάτων ( διαλυτών ) ( 4 ), και η οδηγία 77/728/ΕΟΚ του Συμβουλίου της 7ης Νοεμβρίου 1977 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αναφέρονται στην ταξινόμηση, συσκευασία και επισήμανση των χρωμάτων, βερνικιών, τυπογραφικών μελανών, κολλών και συναφών προϊόντων ( 5 ), παύουν να εφαρμόζονται -
ότι είναι απαραίτητο, τα όρια συγκεντρώσεων των ουσιών που καθορίζονται στις οδηγίες 73/173/ΕΟΚ και 77/728/ΕΟΚ να περιληφθούν στο παράρτημα Ι της οδηγίας 67/548/ΕΟΚ -
ότι είναι απαραίτητο να τροποποιηθεί η μορφή του παραρτήματος Ι της εν λόγω οδηγίας ώστε να περιληφθούν τα όρια συγκεντρώσεων που έχουν καθοριστεί με βάση τις τοξιλογικές ιδιότητες των επικινδύνων ουσιών -
ότι η Γερμανία και η Δανία έχουν ζητήσει μεταβολή ως προς την επισήμανση αριθμού ουσιών και έχουν ενημερώσει σχετικά την Επιτροπή όπως προβλέπεται στο άρθρο 23 της οδηγίας 67/548/ΕΟΚ -
ότι, από την εξέταση του καταλόγου των επικίνδυνων ουσιών που περιλαμβάνονται στο παράρτημα Ι, προέκυψε ότι ο κατάλογος αυτός πρέπει να προσαρμοστεί στα σύγχρονα επιστημονικά και τεχνικά δεδομένα -
ότι είναι απαραίτητο, για ορισμένες ουσίες οι οποίες έχουν ήδη ταξινομηθεί είτε σαν "πολύ τοξικές" είτε σαν "εξαιρετικά εύφλεκτες", να μεταβληθεί το σύμβολό τους σύμφωνα με την ταξινόμησή τους - ότι τα αέρια υδρογόνο, μεθάνιο και αιθάνιο πρέπει να ταξινομηθούν σαν "εξαιρετικά εύφλεκτα" με την κατάλληλη επισήμανση και χαρακτηριστική φράση κινδύνου -
ότι τα σχετικά κείμενα στην ισπανική και πορτογαλική γλώσσα δεν έχουν ακόμα περιληφθεί εξ ολοκλήρου στο κείμενο των παραρτημάτων I, II, III, IV και VI -
ότι το παράρτημα ΙΙΙ της οδηγίας 67/548/ΕΟΚ περιλαμβάνει κατάλογο φράσεων που υποδηλώνουν τη φύση των ειδικών κινδύνων οι οποίοι οφείλονται στις επικίνδυνες ουσίες - ότι είναι αναγκαίο να υιοθετηθούν νέες συνδυασμένες φράσεις, που να υποδηλώνουν τους κινδύνους για την υγεία ύστερα από μακροχρόνια έκθεση και την πιθανότητα πρόκλησης καρκίνου ύστερα από εισπνοή - ότι ουσίες και παρασκευάσματα με τη φράση κινδύνου R49 "Μπορεί να προκαλέσει καρκίνο όταν εισπνέεται" αποτελούν μέρος των ουσιών και παρασκευασμάτων με τη φράση R45 "Μπορεί να προκαλέσει καρκίνο "- ότι είναι επίσης αναγκαίο να υιοθετηθούν νέες φράσεις κινδύνου που υποδηλώνουν τις επικίνδυνες επιπτώσεις στο περιβάλλον -
ότι το παράρτημα IV της οδηγίας 67/548/ΕΟΚ περιλαμβάνει κατάλογο φράσεων ( S - φράσεις ) που υποδηλώνουν τις οδηγίες προφύλαξης από τις επικίνδυνες ουσίες - ότι είναι αναγκαίο να υιοθετηθούν νέες φράσεις οδηγιών προφύλαξης σε σχέση με τις επιπτώσεις στο περιβάλλον -
ότι το παράρτημα VI της οδηγίας 67/548/ΕΟΚ περιλαμβάνει για την ταξινόμηση και επισήμανση των επικίνδυνων ουσιών και παρασκευασμάτων - ότι είναι αναγκαία η τροποποίηση του οδηγού αυτού, προκειμένου να συμπεριληφθούν κριτήρια για ουσίες που έχουν επικίνδυνες επιπτώσεις στο περιβάλλον, νέα κριτήρια για τις μακροχρόνιες επιπτώσεις στην υγεία και οι μεταβολές που προέρχονται από την εφαρμογή της οδηγίας 88/379/ΕΟΚ -
ότι η οδηγία 67/548/ΕΟΚ έχει υποστεί πλέον από δέκα σημαντικής εκτάσεως προσαρμογές στην τεχνική πρόοδο και ότι, χάριν σαφήνειας, οι διάφορες τροποποιήσεις των παραρτημάτων I, II, III, IV, και VI πρέπει να συνενωθούν σε ενιαίο κείμενο -
ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές επικίνδυνων ουσιών και παρασκευασμάτων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Η οδηγία 67/548/ΕΟΚ τροποποιείται ως εξής :
1 . Το παράρτημα Ι αντικαθίσταται από το παράρτημα Ι της παρούσας οδηγίας .
2 . Το παράρτημα ΙΙ αντικαθίσταται από το παράρτημα ΙΙ της παρούσας οδηγίας .
3 . Το παράρτημα ΙΙΙ αντικαθίσταται από το παράρτημα ΙΙΙ της παρούσας οδηγίας .
4 . Το παράρτημα IV αντικαθίσταται από το παράρτημα IV της παρούσας οδηγίας .
5 . Το παράρτημα VI Μέρος ΙΙΒ, Γ και Δ αντικαθίσταται από το παράρτημα V της παρούσας οδηγίας .
Άρθρο 2
1 . Τα κράτη μέλη θεσπίζουν και δημοσιεύουν τις αναγκαίες διατάξεις για να συμμορφωθούν με τα παραρτήματα I, II, III, IV και V κεφάλαια 1, 2, 3, 4, 6.1, 7, 8 και 9 της παρούσας οδηγίας, το αργότερο στις 8 Ιουνίου 1991 .
2 . Τα κράτη μέλη εφαρμόζουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με το παράρτημα V κεφάλαια 5 και 6.2 της παρούσας οδηγίας το αργότερο την 1η Ιουλίου 1992 .
3. Τα κράτη μέλη ενημερώνουν αμέσως την Επιτροπή σχετικά .
Άρθρο 3
Η παρούσα οδηγία απευθύνεται στα κράτη μέλη . Βρυξέλλες, 1 Μαρτίου 1991 .

Labels: 12
3
15
20